钦定古今图书集成/明伦汇编/氏族典/第532卷 > 郭传
## 钦定古今图书集成/明伦汇编/氏族典/第532卷 > 郭传

按《名山藏臣林记传》，字文远，会稽人。洪武七年，太祖
御武楼，赐学士宋濂坐，问天下宿学之士，濂对曰：“会
稽有郭传者，学有渊源，一代奇才也。”上颔之。未几，复
召濂曰：“郭传之文，卿可持至。”濂因持其文以进。会丞
相暨御史大夫来朝，命内使出示之，褒嘉至再，即日
召见谨身殿，奏对称旨，诏授应奉翰林文字，日侍左
右，备顾问。已陞修起居注，迁考功丞。